钦定古今图书集成/明伦汇编/交谊典/第063卷 > 宋册府元龟 > 《于谒》
## 钦定古今图书集成/明伦汇编/交谊典/第063卷 > 宋册府元龟 > 《于谒》

“夫有为之士将以尽思虑之变，效智计之用以达于
有位而奋于当世然以贫贱之姿，风期攸隔先容莫
致厥路无由故寓词以感动饬躬以干进，或矫激以
示奇迟留而不去盖其策虑愊忆无所发明，或以机
事微密有以关说乃至靡因介者期于自达故有当
倾盖之遇恨相得之晚邀功于一时垂裕于将来者。”
斯亦感慨发愤而为之也。然而“衒鬻”以求售，其在君
子之后乎？若乃向其风声以道义为贵，或有惧其侵
辱，因僶俛而往，亦人无间然矣。